નાની નાની વાતે બાળકોને ધોલ-ધપાટ મારતાં માતા-પિતાઓએ સાવધાન થઈ જવાની જરૂર છે. માતા-પિતાની વારંવારની થપ્પડ બાળકોને લાંબા ગાળાનું નુકસાન કરી બેસે છે. બાળકોને કરવામાં આવતી શારીરિક સજા અને થપ્પડને કારણે તેમના મગજમાં બદલાવ આવે છે અને તેમનામાં આક્રમકતા અને આપઘાતની વૃત્તિ ઊભી થાય છે. અમેરિકન એકેડમી ઓફ પીડિયાટ્રિક્સ દ્વારા સોમવારે જારી કરવામાં આવેલી સંશોધિત નીતિમાં જણાવ્યાનુસાર, બાળકોને વારંવાર માર મારવાથી તેમનામાં આક્રમકતા, મગજ ફેરફાર, માદક દ્રવ્યોના બંધાણી તથા આપઘાતની વૃત્તિ વિકસિત થાય છે.